[{"text_idx": "#000000", "text": "Jaan Tammsalu: ko\u0303verpeegli kuri ja ahne kirik"}, {"text_idx": "#000004", "text": "Aeg-ajalt vo\u0303ib ka ajakirjandus olla ko\u0303verpeegel. Piisab vildakast pealkirjast vo\u0303i pildiallkirjast, mingi osa ro\u0303hutamisest ja teise mahavaikimisest."}, {"text_idx": "#000005", "text": "\u201eArvasin, et sa pidid olema purjus, kui sa andsid intervjuu Pariisi Jumalaema kiriku po\u0303lemisest.\u201c Nii u\u0308tles mulle kord so\u0303ber Agu Uudelepp. Ma ei olnud purjus. Pole enam kui 30 aastat olnud. Andsin telefoni teel intervjuu ajakirjanikule, kes va\u0308itis, et on Maalehest. See tekitas usaldust. Mo\u0303ni tund hiljem ilmus mingi osa sellest intervjuust Delfis. Laused, mida sealt lugesin, kuulusid mulle, kuid viis, kuidas need olid kokku pandud, ja loo pealkiri olid ko\u0303ike muud kui see, mida olin pu\u0308u\u0308dnud ra\u0308a\u0308kida. Sellest ko\u0303verpeeglist vo\u0303is lihtsalt va\u0308lja lugeda, et mul on pa\u0308ris hea meel, et muidu va\u0308ga pimedas, ha\u0308maras pu\u0308hakojas oli nu\u0308u\u0308d ta\u0308nu tulekahjule palju valgust."}, {"text_idx": "#000006", "text": "Neljapa\u0308eval ilmus Delfis lugu, mille pealkiri ja ro\u0303huasetused na\u0308itasid Eestimaa kirikuid ko\u0303verpeeglis. Kirikutes nagu ei muretsetagi selle pa\u0308rast, et me ei tohi enam koguneda, et teha u\u0308hispalveid, kuulutada ro\u0303o\u0303muso\u0303numit, jagada armu. Kirikul on vaid kaks muret. Esiteks rahamure. Raha ei tule sisse, kui uksed on kinni \u2013 ja riik andku nu\u0308u\u0308d meile raha. Teine mure on see, et riik ei vo\u0303ta kirikut kui partnerit, ei suhtle, jagab vaid kirikutele ka\u0308ske ja keelde."}, {"text_idx": "#000007", "text": "Uskuge, kogudused ei ole oma kirikute uksi lahti hoidnud, paljudes kirikutes jumalateenistusi, palvusi pidanud, inimesi ristimises Jumala ka\u0308tesse andnud, leeritanud, laulatanud, armulauda jaganud, matnud, inimesi lohutanud, ro\u0303o\u0303mustanud, hingerahu andnud, lasknud kirikutesse palju kauneid kontserte mitte selleks, et sel moel raha kokku ku\u0308hveldada. Ku\u0308llap on inimesi ja firmasid, kelle po\u0303hieesma\u0308rgiks on rahateenimine. Kirikul on muud eesma\u0308rgid, kuid ka nende ta\u0308itmiseks on vaja vahendeid."}, {"text_idx": "#000008", "text": "Kirikuid tuleb remontida. Paljusid kirikuid ka ku\u0308tta. On muudki, mis vajab vahendeid. Kes meist tahab, et na\u0308iteks kaks pealinna va\u0308ga vana ja ilusat kirikut, kuhu tavalistel aegadel on jo\u0303udnud ku\u0308mneid vo\u0303i isegi sadu tuhandeid turiste ja ka kohalikke, la\u0308heksid selle aasta lo\u0303puks kinni mitte valitsuse ka\u0308sul, vaid seeto\u0303ttu, et koguduste tulud, mille abil sai kirikuid ku\u0308tta, to\u0308o\u0308tegijatele pisikest palka maksta jm olulist ja ha\u0308davajalikku teha, on suures osas lo\u0303ppenud."}, {"text_idx": "#000009", "text": "Arvan, et kirikud vo\u0303iksid ja\u0308a\u0308da pu\u0308hakodadeks. Usun, et palved, mida nendes kirikutes on ajast aega palutud, on hoidnud meie va\u0308ikest rahvast ja riiki Jumala peopesa kumeruses. Me oleme olnud hoitud. Meid on eriliselt o\u0303nnistatud."}, {"text_idx": "#000010", "text": "4. ma\u0308rtsil Delfis ilmunud lugu vallandas sealsamas kurjade kommentaaride laine. Paljudel inimestel on viimastel keerulistel piirangute, harjumuspa\u0308rase segipaiskumiste aegadel muutunud \u201esu\u0308u\u0308teno\u0308o\u0308r\u201c va\u0308ga lu\u0308hikeseks. Mo\u0303ni vastutustundetu ajakirjanik ei taipa, et ta oma artikliga vo\u0303ib vallandada paljude vaenu, kasvatada kurjust, anda po\u0303hjuse midagi kurja korda saata. Mo\u0303eldes selliste lugude kirjutajatele, kiriku ko\u0303verpeeglisse panijatele nii, nagu Jeesus ristil talle kannatusi po\u0303hjustajatele: \u201eIsa, anna neile andeks, sest nemad ei tea, mida nad teevad!\u201c Ma to\u0303esti loodan, et nad ei tea, sest kui nad teavad ja teevad, on asi u\u0308pris halb."}, {"text_idx": "#000012", "text": "Neljandal sajandil elas munk, kes na\u0308gi ette tulevikku. Kord oli ta o\u0308elnud, et tuleb aeg, mil inimesed selles maailmas la\u0308hevad hulluks ja kui need hullud leiavad enda keskelt kedagi, kes pole hulluks la\u0308inud, na\u0308itavad nad tema peale ja teatavad: \u201eSee on ta\u0308itsa hull!\u201c Maailm on vist teel sinnapoole, kuid ajakirjandus peab olema oma ko\u0303verpeeglitega u\u0308sna ettevaatlik."}, {"text_idx": "#000013", "text": "Vaatan tulevikku. Vanad va\u0308sisid ja la\u0308ksid, nooremad to\u0303mbusid eemale, na\u0308hes ko\u0303verpeeglites kujutatud pilti kirikust. Na\u0308en paljude kirikute suletud uksi ja paljusid inimesi, kes asjatult nendele ustele koputavad, sest kogudustel lo\u0303ppes vo\u0303imalus oma pu\u0308hakodade uksi lahti hoida. Kes tahab kuuluda ahnesse ja kurja kirikusse? Kohalikud omavalitsused ja riik pu\u0308u\u0308avad leida lahendust. Nad ei tea, mida nende kirikutega teha. Kord olid need kohad, kust paljud leidsid hingerahu ja jo\u0303udu, kus palvetati u\u0308heskoos ka siis, kui meie riigil ja va\u0308ikesel rahval olid va\u0308ga rasked ajad. Sadu aastaid anti seal meie eelka\u0308ijad Jumala ka\u0308tesse, laulatati seal nende abielud, saadeti sealt neid viimsele teele. Aga nu\u0308u\u0308d? Kui kaua me nii kestame?"}, {"text_idx": "#000014", "text": "U\u0308ks meie luuletajatest on o\u0308elnud: \u201eMa mo\u0303tlen u\u0308ha ja u\u0308ha, et miski peaks olema pu\u0308ha.\u201c Mis on veel pu\u0308ha? Ko\u0303verpeeglist ei na\u0308e ma ka kiriku pu\u0308hadust, aga na\u0308en, kuidas neid peegleid pannakse ko\u0303ikjale, mis kord oli paljudele pu\u0308ha. Kas me sellist Eestist tahtsime, sellisest vabadusest unistasime?"}, {"text_idx": "#000015", "text": "Ja lo\u0303puks. Ma ei va\u0308ida, et kord pu\u0308hakspeetutel poleks ta\u0308na u\u0308htegi viga. Kindlasti on ja ka kunagi oli, aga liiga palju ko\u0303verpeegleid selles plahvatusohtlikus maailmas ei muuda maailma paremaks ega inimesi o\u0303nnelikumaks. Piisab, kui kirikud mo\u0303ne riikliku otsuse po\u0303hjal paigutatakse meelelahutusasutuste lahtrisse. Hea ajakirjandus ei peaks selliseks muutuma. Mulle tundub, et hea kirik ja hea ajakirjandus vo\u0303iksid aidata juba liigagi lahustatud meeli tervendada, u\u0308hiskonda kokku liita, mitte tu\u0308lli ajada.\u201d"}, {"text_idx": "#000016", "text": "Kadi Raal \u201cKirikud ku\u0308sivad riigilt raha, peapiiskopi so\u0303nul ka regulaarseid kohtumisi teadusno\u0303ukojaga\u201d, delfi.ee 04.03.2021"}, {"text_idx": "#000021", "text": "\"Mo\u0303nikord oleks targem lo\u0303igata suur oks va\u0308iksemaks vo\u0303i maha selleks, et pa\u0308ike ulatuks alumiste okste juurde. Suur vaimulik juht na\u0308eb vo\u0303imalusi astuda samm ko\u0303rvale nii, et na\u0308hakse paremini Kristust \u2013 kogudust, mis on Kristuse ihu.\""}, {"text_idx": "#000022", "text": "\"Jo\u0303uludes taipame, kuidas muidu nii ha\u0308a\u0308letu, ka\u0308est libisev aeg saab korraga kuuldavaks, na\u0308htavaks ja taibatavaks. Kuuldud Jumala so\u0303na saab kuulaja ehedalt ka\u0308tte ning loob ja uuendab teda. Nii saab inimene so\u0303nast no\u0303nda puudutatud, et so\u0303na hakkab teda kandma, teda pidama.\""}, {"text_idx": "#000023", "text": "\"Kindlustunne on elus praegu ko\u0303ige olulisem. Seda me va\u0308listes asjades va\u0308ga ei leia. See tuleb seest, sisemise va\u0308a\u0308rtuse la\u0308bi. Kindlasti on kiriku ja\u0308rjepidevusega hoitud tavad ja arusaamad inimesele toeks. Kirikus on kindlustunde elemendid, millega inimene saab hakata oma elu taas ta\u0308itma.\""}, {"text_idx": "#000025", "text": "\"Eks see ole keeruline ku\u0308simus, kes on kristlane. Augustinuse ja\u0308rgi niikuinii na\u0308htamatu ja na\u0308htava kiriku liikmed ei kattu. Kristlasi vo\u0303ib olla nende seas, kes ei ole kiriku liikmed, ja ko\u0303ik kiriku liikmed ei tarvitse olla kristlased.\""}, {"text_idx": "#000028", "text": "\"Johannese eeskujust on meil palju o\u0303ppida: \u201eTema peab kasvama, aga mina pean kahanema\u201c (Jh 3:30). Selline elu- vo\u0303i su\u0308damehoiak kasvagu meis ko\u0303igis.\""}, {"text_idx": "#000030", "text": "\"Vahel kuuleme, kuidas keegi u\u0308tleb kas siis iseenda vo\u0303i kellegi teise kohta, et \u201cmul/tal pole midagi hinge taga\u201d. Enamasti mo\u0303eldakse selle all, et pole hetkel materiaalseid vo\u0303imalusi ja tuleviku jaoks sa\u0308a\u0308ste. Olen siis mo\u0303elnud,, et see va\u0308ljend sobib va\u0308ga ha\u0308sti iseloomustama ka inimese vaimset olukorda.\""}, {"text_idx": "#000031", "text": "\"Nimi Jeesus on u\u0308limalt ta\u0308hendusrikas: heebrea Jehosua ta\u0308hendab \u201cJumal on pa\u0308a\u0308ste\u201d. Sellele ta\u0308hendusele vastab ka Jeesuse eluu\u0308lesanne, mis seisneb oma rahva pa\u0308a\u0308stmises pattudest. See lu\u0308hike lause edastab Jeesuse eluto\u0308o\u0308 mo\u0303tte ning eesma\u0308rgi, mis ko\u0303igile inimestele saab teatavaks alles Jeesuse ristisurmaga ja u\u0308lesto\u0303usmisega surnuist.\""}, {"text_idx": "#000033", "text": "\"Tuul hellitas viljapo\u0303ldu ja seda vaadates meenusid mulle Uku Masingu so\u0303nad, et kui vanasti ra\u0308a\u0308giti tuulest, siis ko\u0303neldi hoopis Jumala vaimust.\""}, {"text_idx": "#000037", "text": "Vaimulike konverents vo\u0303ttis suuna u\u0308htse peajumalateenistuse korra koostamisele ja kasutuselevo\u0303tmisele\nEELK kirikupa\u0308ev ja vaimulik laulupidu \u201cRo\u0303o\u0303m u\u0308le maa\u201d on juba tuleval aastal\nKogudued on oodatud laste- ja noorteto\u0308o\u0308 teemalistele mo\u0303ttetalgutele"}]